**otvoren LIDL u sava centru**

**Nova Lidl prodavnica otvorena je danas u Beogradu u okviru renoviranog Sava Centra. Na adresi Milentija Popovića 9, Beograđani su od 8 sati ujutru imali priliku da se uvere u dobro poznati, najbolji odnos cene i kvaliteta u prvoj Lidl prodavnici u Srbiji koja je prilagođena specifičnostima već postojećeg objekta.**

Lidl u Sava Centru je drugačiji od ostalih Lidl prodavnica jer su oblik i struktura Sava Centra, kao i činjenica da je ovaj objekat proglašen kulturnim dobrom, iziskivali brojna specifična tehnička rešenja i nestandardni izgled prodavnice. Svakako, kompanija Lidl Srbija pronašla je način da na prvo mesto stavi funkcionalnost prodavnice i omogući svojim potrošača jedinstveno iskustvo kupovine na koje su navikli. Tako da, Lidl u Sava Centru ima standardnu prodajnu površinu od oko 1.400 metara kvadratnih, obezbeđena parking mesta i kompletan asortiman.

„Naši potrošači na Novom Beogradu, kao i svi posetioci Sava Centra, će od danas imati priliku da svoje nabavke obavljaju na još jednoj pristupačnoj lokaciji. Lidl je do sada u svojim prodavnicama u Srbiji uglavnom praktikovao standardna rešenja, a sada imamo drugačiju situaciju gde smo se prilagodili postojećem objektu – visina prodavnice je drugačija, kao i boje. Jedna od zanimljivosti je da će potrošačima, prvi put, na raspolaganju biti i potrošačke korpe, pored kolica na koja su već navikli“, izjavila je **Jasmina Šrndić**, rukovodilac Korporativnih komunikacija kompanije Lidl Srbija.

Otvaranjem nove prodavnice u Beogradu, Lidl timu se pridružilo **više od 30 novih kolega**. Kao i svi zaposleni, i nove koleginice i kolege će imati petodnevnu radnu nedelju, plaćen svaki minut rada i brojne dodatne beneficije, uključujući privatno zdravstveno osiguranje pod jednakim uslovima za sve zaposlene.

Osim pažljivo odabranog asortimana, Lidl potrošači će u novoj prodavnici moći da uživaju u sezonski aktuelnim ponudama i tematskim nedeljama, a sada su to praznični proizvodi Deluxe i Favorina asortimana.

Lidl Srbija sada broji 68 prodavnica širom zemlje i nastavlja svoje širenje kako bi omogućio svim potrošačima da uživaju u najboljem odnosu cene i kvaliteta.

Radno vreme nove Lidl prodavnice u Sava centru će biti od 8:00 do 22:00 časasvakog dana u nedelji.

O Sava Centru:

Sava Centar predstavljaće jedan od glavnih pokretača kongresnog i ekonomskog razvoja Beograda i Srbije i imaće mogućnost da primi skoro 8.000 posetilaca, što je od suštinskog značaja za brendiranje Beograda, kao poslovnog, kulturnog i naučnog centra, ali i kao mesta na kojem se povezuju donosioci odluka u različitim sferama i sektorima i dogovaraju važni poslovi. Beograd postaje mesto susreta najboljih u određenoj oblasti kako bi razmenili iskustvo i znanje.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.200 prodavnica, kao i više od 220 logističkih centara i skladišta u 31 zemlji sveta.

Lidl je u Srbiji svoje prve prodavnice otvorio u oktobru 2018. godine i trenutno ima 68 prodavnica u 38 gradova širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” već treću godinu zaredom.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Miloš Nikolić, RED Communication, Email: [milos.nikolic@redc.rs](mailto:milos.nikolic@redc.rs), Mob: +381 60 07 555 18

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)